हिन्दी साहित्य (बीसवीं शताब्दी) के सर्वश्रेष्ठ आलोचकों के चयन की एकाधिक कोशिश पुस्तक-लेखन तथा पत्रिका के विशेषांक रूप में भी आलोचकों द्वारा हो चुकी है। सर्वप्रथम डॉ० रामचंद्र तिवारी ने अपनी पुस्तक 'हिन्दी आलोचना : शिखरों का साक्षात्कार' में सर्वश्रेष्ठ दस आलोचकों का चयन करके उनके आलोचनात्मक योगदान का विवेचन प्रस्तुत किया था। पुनः अरविन्द त्रिपाठी संपादित 'वर्तमान साहित्य' के 'शताब्दी आलोचना पर एकाग्र' विशेषांक (पुस्तक रूप में 'आलोचना के सौ बरस') के प्रथम खंड में 'हिन्दी आलोचना के नवरत्न' की सूची तथा विवेचन प्रस्तुत किये गये थे। इन दोनों अध्ययनों में आचार्य महावीर प्रसाद द्विवेदी को भी शामिल किया गया था। आचार्य द्विवेदी का ऐतिहासिक योगदान निस्संदेह अन्य किसी श्रेष्ठ आलोचक से कई मायने में अधिक ही होगा, परंतु तटस्थ दृष्टि से स्वतंत्र आलोचनात्मक लेखन को ध्यान में रखने पर स्पष्ट विदित होता है कि उनके बिल्कुल प्रारम्भिक दौर के आलोचक होने के कारण उनकी कोई पुस्तक सही रूप में आलोचना या साहित्येतिहास की भी श्रेष्ठ पुस्तक के रूप में गिनी तक नहीं जा सकती है। वस्तुतः उन्होंने आलोचना का पथ तैयार किया। डॉ० रामचंद्र तिवारी द्वारा वर्णित अन्य नौ आलोचकों में से डॉ० बच्चन सिंह के बारे में डॉ० तिवारी की स्वयं मान्यता है कि उनके लेखन में नवलता तथा ताजगी का अभाव है एवं प्रायः वे किसी मान्यता के काफी समय बीत जाने पर ही उस पर कलम उठाते हैं। उनकी तुलना में डॉ० तिवारी ने डॉ० नंदकिशोर नवल आदि की विशेषता बतायी है तथा माना है कि बच्चन सिंह जी विद्वान साहित्य-अध्येता की भूमिका ही अपेक्षाकृत निभाते रहे। अतः समग्र लेखकीय महत्त्व के कारण वे श्रेष्ठतर आलोचक के रूप में तो मान्य हैं परंतु सर्वश्रेष्ठ दस में नहीं। 'वर्तमान साहित्य' के शताब्दी आलोचना विशेषांक की समीक्षा करते हुए सुप्रसिद्ध कवि मदन कश्यप ने लिखा था कि इसमें शामिल छह नामों पं० रामचन्द्र शुक्ल, आचार्य हजारी प्रसाद द्विवेदी, मुक्तिबोध, डॉ० रामविलास शर्मा, डॉ० नामवर सिंह और विजयदेव नारायण साही को लेकर शायद ही कोई विवाद हो...। परन्तु आचार्य नन्ददुलारे वाजपेयी हैं तो डॉ० नगेन्द्र क्यों नहीं? इस विशेषांक में 'नवरत्न' में अज्ञेय को भी चुन लिया गया था। इस संदर्भ में मदन कश्यप जी स्पष्ट कहते हैं कि अज्ञेय का सृजनात्मक व्यक्तित्व बेशक बहुत बड़ा और सदी के किसी भी चयन में शामिल होने के काबिल है। लेकिन एक कवि-आलोचक के रूप में उन्हें मुक्तिबोध और साही के साथ नहीं रखा जा सकता। उनका आलोचनात्मक लेखन उतना सुव्यवस्थित नहीं है। उनकी जगह पर नलिन विलोचन शर्मा अथवा बीती सदी के अंतिम तीन दशकों की रचनाशीलता से जुड़े आलोचकों डॉ० परमानन्द श्रीवास्तव, डॉ० मैनेजर पांडेय आदि में से किसी को चुना जाना चाहिए था। इस संदर्भ में ध्यातव्य है कि नलिन जी का लेखन अव्यवस्थित तथा बहुत-कुछ अप्रकाशित है। नवीन एवं सुदृढ़ विचार तथा व्यवस्थित लेखन की दृष्टि से मैनेजर पांडेय सर्वश्रेष्ठ दस में स्थान पाने के लिए अधिक सक्षम व्यक्तित्व सिद्ध होते हैं। समग्रतः पूर्वोक्त चयन के पारस्परिक सन्दर्भन (क्रॉस रेफरेंस) से प्राप्त निष्कर्ष से सर्वश्रेष्ठ दस आलोचकों की सूची (जन्म क्रम से) इस प्रकार है :-


(तथा इसी के मूल रूप की समीक्षा 'इंडिया टूडे' 11 सितम्बर 2002, समीक्षक-मदन कश्यप)



हिन्दी के दस सर्वश्रेष्ठ नाटककार
हिन्दी के दस सर्वश्रेष्ठ आलोचक
हिन्दी के दस सर्वश्रेष्ठ उपन्यास
पूर्वकथन